Colomen wyllt

Aderyn o deulu'r colomennod, Columbidae, yw'r Golomen Wyllt (Columba oenas). Mae'n byw mewn coetir a ffermdir ar draws Ewrop ac yng ngogledd-orllewin Affrica, gorllewin Siberia a rhannau o dde-orllewin a chanolbarth Asia. Mae'n dodwy un neu ddau ŵy gwyn mewn twll mewn coeden, adeilad neu glogwyn.Snow, D. W. & C. M. Perrins (1998) The Birds of the Western Palearctic: Concise Edition, Vol. 1, Oxford University Press, Rhydychen. Mae'n bwydo ar hadau, dail, blagur a blodau gan amlaf.

Mae'n 32–34 cm o hyd ac mae'n pwyso 250-350 g. Mae ganddi blu llwydlas gyda darn gwyrdd gloyw ar y gwddf. Yn yr awyr, mae gan ei hadenydd ymylon du ac mae darn llwydlas golau yng nghanol yr adenydd. Mae'r Golomen Wyllt yn debyg i'r Ysguthan ond yn llai a does ganddi ddim darnau gwyn ar yr adenydd a gwddf.

Cyfeiriadau

Dolenni allanol
  Internet Bird Collection: Stock Dove (Columba oenas) 

Categori:Colomennod